World of Warcraft

World of Warcraft (o abreviad anca 'me WoW, lombard: mond di arts de la guera) a l'è un videojoeg fantasy 3D MMORPG online, desvelupad de la "Blizzard Entertainment". Nunc, g'en plussee de 12.000.000 de cunts ativ.
A l'è ambientad ind el mond de "Warcraft", qe a l'è nassud cont la publegazion de tri olter joeg, semper desvelupads de la Blizzard (Warcraft, Warcraft II, Warcraft III).

Jeografia
Ind el mond de Warcraft, a g'en qater continents principai: "Eastern Kingdoms", "Kalimdor","Northrend" e "Pandaria". Tuts i qater i se troeven ind el mond de "Azeroth". Poei al g'è anca un olter pianeta, qe a l'è stad metud dent cont una espanzion ciamada The burning Crusade.

Creadure e Raze
Ind el mond de World of Wacraft a g'en un frac de creadure e raze.
El joegador, al poel çernir tra Orc, Tauren, Troll, Elf de la Nocc, Uman, Non-morts, Nan, Elf del Broei, Gnom e Draenei.
Qele raze qì en despartide in du congrege: "The Alliance" e "The Horde".

I class 
Guerier (warrior): l'è vuna de i plussee drovade tra i joegador, per la so dopia speçalizazion. El guerier l'è vuna di class ciamads tank (in Ingles al voel dir "car armàt"). Al poel drovar tuts i arm qe g'en ind el joeg, denfoera la baqeta majega.
Mag (mage) : han un grand poder majic, qe i poeden drovar cont el "mana". Sedenò, i mag g'han minga una grand forza d'atac fisic e i g'han un toc de punts vita.  Quand el mana al finiss, i poeden fa su un "pioed del mana", per trar-l su noevament.
Pret  (priest) : i prets i en una class projetada per curar i olter compagn. El pret, defats, l'è vuna tra i class ciamads "healer" (guaridor).
Druid (druid) : i druids i en di amants de la nadura. I studian i elements nadurai e difats i poeden deventar di animai. I poeden anca curar i so aleads.
Sciaman (shaman) : cont i qater elements nadurai, i sciamn tacan su i totem per combatt. 
Guerier de la mort (death knight) : l'è stad metud dent cont l'espansion The Wrath of the Litch King. Cont un mesciott tra jax e arts neger, i guarier de la mort i se poeden çernir domaa dopo 'ver-g 'me minim un olter PG de nivel 80: poei, el joegador al poel far su un noev PG guerier de la mort, qe al saraa jamoo de nivel 55.
Monag (monk): l'è stad metud dent cont l' espansion Mists of Pandaria; l'è un maester in di arts marziai.
Caçator (hunter): al poel ciapar i bestie qe al cata foera (i "pet"). Del nivel 40 al poel metter-s su di bardaments de maia. Principalment, al drova arc, s-ciopp o fucil.
Lader  (rogue): g'ha un roel fondamental, soratut ind i dungeon e raid. Abilitaa numer vun del lader, l'è senza dubi la stealth, l'è a dir "invisibilitaa".
Stregon (warlock): amant di arts neger e di maledizion, i poeden anca evogar di creadure qe dann el so iutt in combatiment.
Paladin (paladin): l'è un guerier iutant del ben comun e defensor de la lux. Al poel vesser, oltrament qe tank e dps, healer per la so abilitaa de curar i olter compagn.

G'è de dir anca qe per el sistema de talents, q'i en tri per ogne class,  g'en in tut 52 specializazion de class deverse tra lor.

Raze
Alleanza
Uman
Nan
Elf de la nocc
Gnom
Draenei (l'è stad metud dent cont l'espansion The Burning Crusade)
Omm-Luf (l'è stad metud dent cont l'espansion  Cataclysm)

Neuter
Pandaren (l'è stad metud dent cont l'espansion  Mists of Pandaria)

Orda
Orc
Non-mort
Tauren
Troll
Elf del broei (l'è stad metud dent cont l'espansion The Burning Crusade)
Goblin (l'è stad metud dent cont l'espansionCataclysm)

Strutura
Dopo haver-g çernid una raza, un joegador al passa a la çernida de la class. In tut, a g'en noevanta-cinq nivel, e quand un joegador  al riva al nivel des, al poel decider de çernir un "talent": in tut en tri per ogne class. Per nar su de nivel, besoegna guadagnar esperienza (EXP) cont i "quest" (mission). I se poel anca far di mission in grupp (party): qì g'hem tan moeds de jugar, 'me i "dungeon", i "raid", "battleground": tuts qei joeg qì en despartids in du manere: "PVP" (se joega contra i olter) e "PVE" (se joega contra i "NPC": a l'è un nemic controlad del computer).

Espansion
World of Warcraft l' è sortid ind el 2004. De qel mument lì, i en stade fade su qeste espansion qì a segutar: 
The Burning Crusade
The Wrath of the Litch King
Cataclysm
Mists of Pandaria

Categoria:Videosgioeugh per Windows
Categoria:Videosgioeugh per Mac OS